ΘΕΜΑ 3ο : Αποδοχή αιτήματος της εταιρείας RECYCOM IKE περί της μη καταβολής προσωρινά ανταποδοτικού τέλους (Εισηγητής : Α/Δ Διοικητικών Υπηρεσιών Προγραμματισμού & Ανάπτυξης κ. Σκλαβενίτης Γεώργιος).

Κύριε Πρόεδρε
Παρακαλούμε όπως ενημερώσετε το Σώμα, για το αίτημα της εταιρείας RECYCOM ΙΚΕ η οποία έχει αναλάβει την ανακύκλωση ενδυμάτων και υποδημάτων,  σύμφωνα με την οποία , μας γνωστοποιήσουμε και εγγράφως τα ακόλουθα:
Από την αρχή του έτους έως και σήμερα, έχουν προκύψει απρόβλεπτες και εξωγενείς συνθήκες, οι οποίες συνδέονται άμεσα και με τις γεωπολιτικές εξελίξεις με τις πιο πρόσφατες στην περιοχή της Μέσης Ανατολής, και ιδίως με τον πόλεμο στο Ιράν. Οι συνθήκες αυτές έχουν οδηγήσει αφενός σε αλματώδη αύξηση του μεταφορικού κόστους και αφετέρου σε ουσιώδη περιορισμό της δυνατότητας διάθεσης μεταχειρισμένων ειδών ένδυσης και υπόδησης.
Ειδικότερα, βασικές αγορές διάθεσης των προϊόντων μας, όπως οι χώρες του Αραβικού Κόλπου καθώς και λοιπές χώρες της περιοχής, έχουν επηρεαστεί άμεσα, με αποτέλεσμα να καθίσταται ιδιαίτερα δυσχερής η εμπορική αξιοποίηση των εν λόγω προϊόντων. Ήδη από 28.02.2026, η διάθεση των επίμαχων ειδών από την εταιρεία μας έχει καταστεί εξαιρετικά επιβαρυμένη από πλευράς κόστους, ενώ κατά τον Απρίλιο του 2026 καταγράφηκε μείωση των εξαγωγών κατά περίπου 50% σε σύγκριση με τον Απρίλιο του 2025. Υπό τα δεδομένα αυτά, καθίσταται σαφές ότι έχει επέλθει, άνευ υπαιτιότητας της εταιρείας μας, ουσιώδης μεταβολή των συνθηκών εκτέλεσης της σύμβασης, η οποία επηρεάζει το οικονομικό της θεμέλιο. Κατά τη σχετική νομολογία (ενδεικτικά ΕλΣυν Κλιμάκιο Ζ Πράξη 217/2019, ΕλΣυν Τμ. Μείζονος Επταμελούς Σύνθεσης 1630/2018, καθώς και ΝΣΚ 106/2019 Ολομέλεια), σε περιπτώσεις τέτοιας μεταβολής δύναται να αναζητηθεί προσαρμογή των συμβατικών υποχρεώσεων.
Περαιτέρω, σύμφωνα με πάγια νομολογία των ελληνικών δικαστηρίων (ενδεικτικά ΑΠ 989/2012, ΑΠ 1290/2011, ΣτΕ 1749/2009), η επιβολή υποχρεώσεων που καθίστανται υπέρμετρα επαχθείς λόγω απρόβλεπτων μεταβολών αντίκειται στις αρχές της καλής πίστης και των συναλλακτικών ηθών.
Λαμβάνοντας υπόψη τα ανωτέρω και με γνώμονα τη συνέχιση εκτέλεσης της σύμβασης και τη διατήρηση της καλής συνεργασίας μας, παρακαλούμε όπως εξετάσετε τη δυνατότητα προσωρινής αναστολής εφαρμογής του άρθρου (8.1) της μεταξύ μας σύμβασης, αναφορικά με την καταβολή του ανταποδοτικού τέλους, για συγκεκριμένο χρονικό διάστημα, ενδεικτικά για όλο το 2026.
Η πρότασή μας αποσκοπεί στην εύλογη προσαρμογή της συμβατικής σχέσης στις παρούσες
συνθήκες, με στόχο τη βιώσιμη συνέχιση της συνεργασίας μας προς αμοιβαίο όφελος.
Διευκρινίζεται ότι η εταιρεία μας συνεχίζει κανονικά την υλοποίηση του βασικού έργου
συλλογής και διαχείρισης

Λαμβάνοντας υπόψη, ότι η ανακύκλωση συνεχίζεται κανονικά, παρακαλούμε όπως αποδεχτούμε το αίτημα της μη καταβολής του ανταποδοτικού τέλους αξίας 800,00€ για το 2026 σύμφωνα με το σκεπτικό το ανωτέρω. 

